La franquícia és una de les vies per iniciar un negoci amb certes garanties d'èxit.
El que es coneix popularment com a 'posar una franquícia' pot ser una bona manera d'iniciar-se en el món de l'empresa, però abans de prendre cap decisió cal tenir en compte tot un seguit de qüestions sobre el món de les franquícies que us exposem a continuació.
La franquícia és un sistema de col·laboració contractual entre dues empreses, jurídicament i econòmicament independents, en virtut de la qual una de les parts (anomenada empresa franquiciadora) cedeix a l'altra (franquiciada), el dret a utilitzar la seva marca i a comercialitzar una sèrie de serveis objecte de l'activitat del negoci, a canvi d'unes determinades contraprestacions econòmiques.
El contracte comprèn la cessió de marca, la transmissió del know-how (tots els coneixements necessaris per a gestionar l'empresa), un assessorament continuat i,a canvi de tot això, una contraprestació econòmica.
El contracte el signen l'empresa franquiciadora (la que cedeix la marca i els coneixements) i el franquiciat (qui crea la nova empresa).
Es tracta d'un contracte horitzontal, els beneficis són tant per una part com per l'altra i ambdós tenen, per tant, obligacions.
L'empresa franquiciadora ha de posar per escrit tots els passos que s'han de realitzar per muntar el negoci, les recomanacions per portar-lo a terme i la filosofia i les formes de gestionar-les.
També ha de planificar-ho tot i assegurar-se que el negoci sigui rendible.
A més, ha d'assessorar al seu nou franquiciat, tant al principi com durant el desenvolupament del negoci.
A canvi, el franquiciat li pagarà un import i un percentatge dels beneficis del nou negoci (aquest cànon, en ocasions s'anomena royalty ).
La major obligació del franquiciat és la d'aplicar totes les normes explicitades per l'empresa franquiciadora.
Existeixen diversos tipus de franquícies, que es poden classificar segons les seves funcions principals:
Tots els tipus de franquícia estan regulats com a tals, i no s'han de confondre amb altres formes de col·laboració empresarial, com els grans magatzems, els hipermercats, les agrupacions de majoristes o detallistes, les sucursals, els centres comercials o les centrals de compra.
En aquest sentit, tampoc no tenen consideració de franquícia:
La franquícia és una de les estratègies que podeu seguir a l'hora de crear una empresa.
Podem equiparar la figura del franquiciat amb el de la persona emprenedora, tot i que tenen algunes diferències.
A continuació us exposem els avantatges i inconvenients d'obrir una franquícia, en comparació a l'obertura de la vostra pròpia empresa.
La dualitat a l'hora d'escollir entre l'empresa de nova creació i la franquícia és la de seguretat contra la independència.
Si munteu una franquícia, tot està ja escrit, heu de seguir una sèrie de normes, de recomanacions i heu de gestionar el negoci d'una manera ja establerta.
Amb la vostra pròpia empresa, decidiu sobre tots els aspectes del negoci, des de les inversions i la planificació estratègica, fins la decoració del local.
Ara bé, si obriu una franquícia teniu un percentatge força més alt d'èxit que si munteu la vostra pròpia empresa partint de les teves vostres pròpies idees.
El sistema de franquícia pot ser de molta utilitat per a les persones que inicien un negoci per primera vegada i que no compten amb gaire experiència.
El contracte de franquícia és un acord de cessió de la marca que ha d'incloure tots els aspectes en la relació entre les dues parts.
De fet, el contracte de franquícia es composa de diferents contractes que perfilen els diferents elements que composen aquesta associació d'interessos:
El contracte de franquícia és de mutu acord i beneficia les dues parts per igual, però s'acostuma a recomanar que no es deixi res a l'arbitrarietat, i que quedi tot escrit en el contracte de forma molt explícita per evitar posteriors malentesos.
Així, el contracte ha de ser llarg, complet, específic, detallat, definitori, clar i insistent.
No existeix un contracte tipus, i cada relació de franquícia crea els seus propis acords.
Tot i això, el contracte de franquícia normalment es composa de:
D'altra banda, la inversió de capital que ha de fer el franquiciat consta de diferents partides:
Els principals criteris que indiquen que la vostra empresa es pot convertir en una franquícia són que la marca ja sigui reconeguda, que el negoci sigui original i capaç de ser reproduït i que sigui rendible i amb perspectives de futur.
Si heu arribat a aquest punt, potser us interessa desenvolupar una franquícia i convertir-vos en una empresa franquiciadora.
Per a això heu de recollir tota la vostra experiència i els vostres coneixements per aportar-los als nous socis.
Heu detenir molt clar com serà el creixement de la cadena.
Tot ha d'estar planificat, i per escrit.
En aquest sentit, heu de tenir un package: un paquet de recomanacions per oferir al franquiciat, així com un manual pràctic de la franquícia.
L'empresa franquiciadora també ha de crear el perfil de franquiciat al qual vol cedir el seu negoci, posar els requisits que cregui necessaris, i que aquests quedin redactats en el contracte.
Els beneficis que obté l'empresa franquiciadora d'aquest tipus de contracte són una expansió ràpida del seu negoci, amb un desemborsament relativament petit.
Els beneficis són nombrosos: augment de facturació, reducció del risc comercial, reforç de la marca o imatge, reducció de comandaments intermedis i economia d'escala en fabricació.
Pel que fa als inconvenients, cal destacar que no té control directe sobre les decisions a nivell local.
Tampoc no pot manar ni imposar, perquè el contracte de franquícia és un contracte de col·laboració.
El benefici per unitat és més baix que si el negoci fos propi.
I per últim, ha de cedir el know-how al franquiciat, la seva idea d'èxit serà compartida per tots els que desitgin obrir una franquícia del seu negoci.
La major responsabilitat de l'empresa franquiciadora és assegurar la viabilitat de l'empresa.
La responsabilitat és a les mans de qui ofereix la fórmula d'èxit.
Les empreses o persones que vulguin desenvolupar aquesta activitat han de registrar-se al Registre General de Franquiciadors.
La funció del registre és la d'inscriure a les empreses franquiciadores, actualitzar periòdicament la relació de les franquícies inscrites i dels establiments franquiciats, elaborar estadístiques, donar accés a la informació registral als òrgans administratius que ho requereixin i subministrar a les persones interessades la informació de caràcter públic que se sol·liciti.
L'incompliment de l'obligació d'inscripció al registre comporta una sanció administrativa.
L'essència del negoci està recollit en el paquet de franquícia, que conté el tota l'experiència i el know-how (tots els coneixements necessaris per a gestionar l'empresa) del negoci franquiciat.
Es tracta del document de consulta del franquiciat per resoldre els dubtes que puguin sorgir en el dia a dia del negoci.
El paquet de franquícia ha de contenir els següents documents: